கேள்வி: நிறமாலை ஒளியளவியல் பற்றி விளக்கவும்.
பதில்: படிமம்:Spektrofotometri.jpg நிறமாலை ஒளியளவியல் (''Spectrophotometry'') என்பது நிறமாலையியல் ஒரு பிரிவாகும். இது அலைநீளத்தின் சார்பாக ஒரு பொருளின் தெறிப்பு அல்லது பரப்புகைப் பண்புகளின் அளவீட்டுடன் தொடர்புடையது. நிறமாலை ஒளியளவியலானது நிறமாலையொளிமானிகள் எனப்படும் ஒளிமானிகளைப் பயன்படுத்துகிறது, இதன்மூலம் வெவ்வேறு அலைநீளங்களில் ஒரு ஒளிக்கற்றையின் செறிவை அளவிட முடியும். நிறமாலையொளியளவியல் பொதுவாகப் புற ஊதாக் கதிர், கட்புலனாகும் நிறமாலை, மற்றும் அகச்சிவப்புக் கதிர்வீச்சுகளுக்குப் பயன்படுத்தப்படுகிறது என்றாலும், நவீன நிறமாலையொளிமானிகள் எக்சு-கதிர், புற ஊதாக் கதிர், கட்புலனாகும் நிறமாலை, அகச்சிவப்புக் கதிர், நுண்ணலை அலைநீளம் உட்பட மின்காந்த நிழற்பட்டையின் பரந்த பகுதிகளுக்குப் பயன்படுத்த முடியும். நிறமாலையொளிமானியின் பயன்பாடு இயற்பியலின் ஆய்வுகளில் வரம்புக்குட்பட்டது அல்ல. அவை இயற்பியல், பொருளறிவியல், வேதியியல், உயிர்வேதியியல், வேதிப் பொறியியல், மூலக்கூற்று உயிரியல் போன்ற ஏனைய அறிவியல் துறைகளிலும் கூடப் பொதுவாகப் பயன்படுத்தப்படுகின்றன. குறைகடத்திகள், சீரொளி, ஒளியியல் உற்பத்திகள், அச்சிடுதல் மற்றும் தடவியல் சோதனை உள்ளிட்ட பல துறைகளில் பரவலாகப் பயன்படுத்தப்படுகின்றன. அத்துடன் நொதியம் செயற்பாடுகளின் அளவீடு, புரதம் செறிவுகளை அளவிடுதல், நொதி இயக்க மாறிலிகளைக் கண்டறிதல் போன்றவற்றிலும் பயன்படுத்தப்படுகின்றது.
கேள்வி: நிறமாலை ஒளியளவியல் - நிறமாலை கதிர்வீச்சளவிகள் பற்றி தகவல் சொல்.
பதில்: நிறமாலை கதிர்வீச்சளவிகள் (''spectroradiometers'') கிட்டத்தட்ட கட்புலன் நிறமாலையொளிமானிகளைப் போலவே செயல்படுகின்றன, அவை ஒளியூட்டப் பொருளின் நிறமாலை அடர்த்தியை அளவிட வடிவமைக்கப்பட்டுள்ளன.